open-index/open-wikipedia-markdown huggingface dataset:
Vancouver 2010 (videopeli)

**Vancouver 2010** on Eurocomin kehittämä ja Segan julkaisema virallinen Vancouverin olympialaisten videopeli. Lajeina pelissä ovat ohjaskelkkailu, alppihiihto, pikaluistelu, mäkihyppy, alppihiihto ja muita talvilajeja.

Peli koostuu minipeleistä joita voi pelata joko yksin tai moninpelinä. Moninpeliä voi pelata joko samalta koneelta, lähiverkossa tai netissä. Saman koneen kisaaminen hoituu joko vuorotellen tai jaetulta ruudulta.

## Maat

* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 

## Lajit
### [[Alppihiihto]]
* Suurpujottelu (vain naisille)
* Pujottelu (vain naisille)
* Syöksylasku (vain miehille)
* Supersuurpujottelu (vain miehille)

### [[Kelkkailu]]
* Kahden miehen kelkka (vain miehille)
* Ohjaskelkkailu (vain miehille)
* Skeleton (vain miehille)

### [[Freestylehiihto]]
* Freestylehiihto (aerials/hypyt) (vain naisille)
* Ski Cross (vain naisille)

### [[Lumilautailu]]
* Ratalautailu
* Lumilautakrossi

### [[Mäkihyppy]]
* Suurmäki (vain miehille)

### [[Pikaluistelu]]
* 500 m kaukalopikaluistelu (vain naisille)
* 1500 m kaukalopikaluistelu (vain naisille)

## Soundtrack
* Living With Lions: "A Bottle Of Charades" 
* TV Heart Attack: "AO" 
* National Affair: "Aiden" 
* The Dollyrots: "Because I'm Awesome" 
* SUBB: "Black Gold" 
* The Fed Pennies: "Buzzing In My Head" 
* Elizabeth: "Diminishing Returns" 
* The Envy: "Don't Let Go" 
* Gob: "For The Moment" 
* The Dead IDenties: "Going Down" 
* The Dead IDenties: "Got It Good" 
* The Dolylrots: "Hysteria" 
* Versus the Nothing: "Let it all Come Down" 
* The Dead IDenties: "Long Way Out" 
* Innocent Bystander: "Monitors" 
* Mother Mother: "O My Heart" 
* Sum 41: "Open Your Eyes" 
* Steriogram: "Own Way Home" 
* The Hundreds and Thousands: "Rat Race" 
* The Real Deal: "Shut Your Mouth" 
* Marianas Trench: "Sing Sing" 
* Scatterheart: "The Free" 
* YUCA: "Tomorrow" 
* Attic Lights: "Walkie Talkie" 
* Hedley: "321" 

## Lähteet
* Pelin virallinen sivusto  

## Aiheesta muualla
*
Hatanpään koulu

**Hatanpään koulu** sijaitsee Tampereen eteläisellä alueella. Hatanpään yhtenäiskoulussa opiskelee 1.–9.-luokkalaisten lisäksi esioppilaita. Oppilaita koulussa on noin tuhat. Rehtorina (vs .) toimii Mikko Hepo-oja, ja apulaisrehtoreina Sirpa Salkunen ja Sami Jaakkola (vs.).

## Toiminta
Hatanpään yhtenäiskoulu toimii kolmessa eri koulutalossa (suluissa likimääräinen oppilasmäärä):

* 0.-2. luokat Talvitien koulussa, Talvitie 24 (70)
* 0.–6. luokat Hatanpään koulussa, Haapakuja 2 (430)
* 7.-9. luokat Koivistontien koulutalossa, Koivistontie 31 (500)

Yläkoulussa on 7. luokalta alkavia liikuntapainotusluokkia, joille oppilaat valitaan soveltuvuuskokeella. Erityisluokkia on viisi. Lisäksi Hatanpään koulutalossa toimii monikielisten oppilaiden valmistava opetus ja nivelopetus. Koulussa on myös joustavan perusopetuksen Jopo-luokka.

## Lähteet

## Aiheesta muualla
* [Hatanpään koulu yhtenäiskouluksi](http://tampere.cloudnc.fi/fi-FI/Viranhaltijat/Kasvatus_ja_opetusjohtaja/Hatanpaan_ja_Harmalan_koulujen_hallinnol(54545))
Gabriel Spilar

**Gabriel Spilar** (aik. **Špilár**, s. 15. joulukuuta 1980 Košice, Tšekkoslovakia) on slovakialainen jääkiekkoilija, joka pelaa kotimaassaan Slovakian Extraliigan HK Ardo Nitran riveissä. Spilar on laitahyökkääjä, joka pelaa oikealta. Hän saapui Bluesiin tammikuussa 2010.

Spilar aloitti uransa kotikaupunkinsa HC Košicen joukkueessa kaudella 1999–2000. Hän pelasi joukkueessa kevääseen 2003 asti, lukuun ottamatta lyhyttä kautta 2000–2001 HKm Zvolenin riveissä. Spilar pelasi kauden 2003–2004 Tšekin Extraligassa ja HC Sparta Prahan riveissä. Kaudella 2004–2005 hän pelasi HC Slovan Bratislavassa, mutta palasi kesken kauden takaisin Košiceen. Kauden 2005–2006 Spilar pelasi tšekkiläisessä HC Zlínissä ja kevään 2006 MsHK Žilinassa, jossa voitti Slovakian mestaruuden. Spilar palasi kaudeksi 2006–2007 jälleen Košiceen ja teki läpimurtonsa 43 pisteellä. Seuraavalla kaudella hän teki 50 pistettä.

Spilar pelasi kauden 2008–2009 KHL-joukkue Barys Astanassa. Kauden 2009–2010 hän aloitti Žilinassa, mutta hänen sopimuksensa purettiin heikkojen esitysten vuoksi ja hän siirtyi loppukaudeksi SM-liigajoukkue Espoo Bluesiin. Elokuussa 2010 Spilar palasi kotimaahansa ja siirtyi HK Ardo Nitran riveihin.

## Tilastot

## Lähteet
Barguzinin piiri

**Barguzinin piiri** (, ) on kunnallinen itsehallintoalue Burjatian tasavallassa Venäjällä. Vuonna 1923 perustetun piirin pinta-ala on 18&nbsp;553 neliökilometriä. Asukkaita on 25&nbsp;600 henkeä (vuonna 2009).

Barguzinin piiri sijaitsee Burjatian pohjoisosassa. Pohjoisessa se rajoittuu Pohjois-Baikalin ja Kurumkanin piireihin, idässä Bauntin evenkiläiseen piiriin, etelässä Pribaikaljen piiriin ja lännessä Baikaljärveen. Piiri käsittää Barguzinin ja Ikatin harjanteiden välillä sijaitsevan Barguzinin kattilalaakson eteläosan. Sen läpi virtaa Baikaliin laskeva Barguzin-joki.

Piiriin kuuluu Ust-Barguzinin kaupunkimainen taajama ja 9 maalaiskuntaa: Adamovo, Bajangol, Barguzin, Hilgana, Jubileinyi, Suvo, Tšitkan, Uljun ja Uro. Hallinnollinen keskus on Barguzinin kylä, josta on maanteitse 315 kilometriä tasavallan pääkaupunkiin Ulan-Udeen.

Seudun kanta-asukkaita ovat evenkit, joita nykyään on vain 0,2 % piirin väestöstä. Venäläisiä on 73,8 % ja burjaatteja 23,4 %.

Piirissä on metsä- ja elintarviketeollisuutta. Maatalous tuottaa maitoa, lihaa, perunaa ja vihanneksia. Lisäksi harjoitetaan kalastusta ja kalanjalostusta.

Piirissä on lasten taidekoulu ja kaksi musiikkikoulua. Kulttuurilaitosten yhteydessä toimii kansanteatteri, perinneyhtyeitä ja kotiseutumuseoita. Nähtävyyksiin kuuluvat Kristuksen kirkastumisen katedraali Barguzinissa, Kristuksen syntymän kirkko Tšitkanissa sekä Barguzinin historialliset rakennukset. Seudulla sijaitsee Taka-Baikalian kansallispuisto.

## Lähteet

## Aiheesta muualla

* Barguzinin piiri Burjatian tasavallan sivustolla
Auramiini

**Auramiini** eli 4,4‘-karbonimidoyylibis-N,N-dimetyylianiliini on keltainen tervaväri. Sitä käytetään muun muassa puuvillan, silkin ja paperin värjäykseen. Auramiinin valmistukseen liittyy kasvanut riski sairastua syöpään.

Auramiinin kemiallinen kaava on C17H21N3, moolimassa on 267,37 g/mol ja CAS-numero 492-80-8.

## Lähteet

## Aiheesta muualla
*Landolt-Börnstein Substance: Auramin 
*Lookchem: Auramine 
*Auramiinin käyttöturvallisuustiedote, Sigma Aldrich, viitattu 26.12.2014.
Anne Morrow Lindbergh

**Anne Morrow Lindbergh** (22. kesäkuuta 1906 Englewood, New Jersey – 7. helmikuuta 2001 Passumpsic, Vermont) oli yhdysvaltalainen kirjailija ja lentäjä. Hänen aviopuolisonsa oli lentäjä Charles Lindbergh.

Anne Morrow'n vanhemmat olivat senaattori Dwight Morrow ja Elizabeth Cutter Morrow. Hän valmistui Smith Collegesta vuonna 1928 ja avioitui Charles Lindberghin kanssa 27. toukokuuta 1929. Anne Lindbergh toimi miehensä apulentäjänä, suunnistajana ja radio-operaattorina kartoitusretkillä, joilla etsittiin muun muassa uusia lentoreittejä. Vuonna 1931 he lensivät Kanadasta Alaskan kautta Japaniin ja Kiinaan, jolta retkeltä Lindbergh kirjoitti ensimmäisen kirjansa *North to the Orient*. Vuonna 1933 Lindberghit lensivät 30&nbsp;000 mailin lennon Pohjois- ja Etelä-Atlantilla. Charles Lindbergh kuvaili myöhemmin lentoa vaikeammaksi kuin vuoden 1927 Atlantin ylitystään. Anne Lindbergh oli ensimmäinen purjelentolupakirjan saanut nainen Yhdysvalloissa.

National Geographic Society myönsi vuonna 1934 Anne Lindberghille Hubbard-mitalin, hänen miehensä kanssa suorittamastaan viisi maanosaa kattaneesta tutkimuslennosta.

## Bibliografia

**North to the Orient* (1935)
**Listen! The Wind* (1938)
**The Wave of the Future* (1940)
**The Steep Ascent* (1944)
**Gift from the Sea* (1955)
**The Unicorn and other Poems* (1956)
**Dearly Beloved* (1962)
**Earth Shine* (1969)
**Bring Me a Unicorn* 
**Hour of Gold, Hour of Lead* (1973)
**Locked Rooms and Open Doors* (1974)
**The Flower and the Nettle* (1976)
**War Without and within* (1980)

## Lähteet

## Aiheesta muualla

* National Women's Hall of Fame: Anne Morrow Lindbergh  
* National Aviation Hall of Fame: Anne Morrow Lindbergh
Karl-Erik Forssell

**Karl-Erik Forssell** (27. marraskuuta 1905 Helsinki − 2. toukokuuta 1995 Turku) oli Porvoon hiippakunnan järjestyksessä kolmas piispa.

Karl-Erik Forssell vihittiin papiksi vuonna 1927. Hän valmistui teologian lisensiaatiksi Åbo Akademissa vuonna 1949 ja väitteli teologian tohtoriksi vuonna 1955.

Forssell toimi Pernajassa apupappina vuosina 1927−1931 ja kappalaisena vuosina 1931−1935. Tämän jälkeen hän työskenteli Turun ruotsalaisen seurakunnan kappalaisena vuosina 1935−1953 ja kirkkoherrana vuosina 1953−1961. Vuosina 1956−1961 hän oli Porvoon hiippakunnan tuomiokapitulin asessori. 

## Porvoon piispa (1961–1970)
Vuonna 1961 hänet valittiin Porvoon hiippakunnan piispaksi ja hän toimi tässä virassa eläkkeelle jäämiseensä vuoteen 1970 saakka. Forssell profiloitui piispan tehtävässä edeltäjästään poiketen enemmän hengelliseksi kuin hallinnolliseksi johtajaksi.

## Julkaisuja

* *Strövtåg i hembygden* (1936)
* *Öppna dörrar* (1936)
* *Villiga vandrare* (1937)
* *Förklädd konung* (1944)
* *Källorna* (1945)
* *Skriftskolan − uppgift och gåva* (1947)
* *Solvisarens skugga* (1948)
* *Studier i Finlands svenska psalmbok av år 1943* (1955, väitöskirja)
* *Vår gudstjänst* (1957)
* *Låt oss lyssna* (1962) 
* *Men vid vår port* (1964)
* *Låt oss bedja* (1967)
* *Ögonblick* (1971)
* *Trädet vid källan* (1977)
* *Vad är ditt namn?* (1983)

## Lähteet

* *Suomen evankelisluterilaisen kirkon matrikkeli 1963*. Suomen Kirkon Pappisliitto, Helsinki.

### Viitteet
Suntti (LVI-tekniikka)

LVI-tekniikassa **suntti**, josta käytetään myös nimityksiä **shuntti** ja **šuntti**, on lämmönsiirron hallintaan käytettävä venttiilityyppi. Suntti ohjaa suljetussa järjestelmässä sitä, missä suhteessa toisiinsa lämmin ja lämmönsiirtoon jo käytetty vesi ohjautuvat kiertoon. Nykyaikaisissa šunttimalleissa ohjaus on yleensä mahdollista säätää manuaaliseksi tai automaattiseksi; vain jommassakummassa tilassa toimivia mallejakin tosin on yhä markkinoilla. Automaattikäytössä järjestelmä hakee ohjauskomennot erilaisilta, lähinnä lämpötilaan reagoivilta, antureilta.

## Lähteet
Hans Johansen

**Hans Johansen** (1897−1973) oli tanskalais-venäläinen lintutieteilijä, joka toimi eläintieteen professorina Tomskissa.

Johansenin vanhemmat olivat tanskalaisia. Hän syntyi Riiassa Latviassa ja kävi koulua Virossa. Nuorena ja tutkimusintoisena hän lähti Tomskiin opiskelemaan luonnontieteitä vuonna 1916. Täällä hän tutustui venäläiseen lintutieteilijään Hermann Johanseniin, joka ei ollut hänelle sukua, ja yhdessä he tekivät lintujen keräysretken taigan reunoille Obin ja Omin välimaastoon. 1917 Hans Johansen tutki yksin länsisiperialaista Baraban aroa. Lokakuun vallankumous ja sitä seurannut sisällissota katkaisivat hänen yhteytensä sukuun ja rahoittajiin, ja hän vaelsi jalkaisin Altain vuoristossa lähes kaksi vuotta 1918–1919. Tällä retkellä hän keräsi noin 500 näytteen lintukokoelman. Kesällä 1920 hän tutki Bijskin aroa ja vietti seuraavan talven Tomskissa.

Toukokuussa 1921 Johansen aloitti väitöskirjaan tähtäävät opinnot Münchenissä ja väitteli filosofian tohtoriksi eliömaantieteestä 1924. Myöhemmin hän palasi Tomskiin ja työskenteli vuodesta 1925 alkaen Hermann Johansenin apulaisena. Hän teki tutkimusretket Ussuriin 1926 ja Narymin alueen taigalle 1927. Vuonna 1928 Hans Johansen muutti Kamtšatkan niemimaalle ja pian sen jälkeen hän matkusti Kommodorinsaarille turkiseläinten hyväksikäyttöä tutkivan retkikunnan tieteelliseksi johtajaksi. Täällä hän viipyi 3½ vuotta.

Professori Hermann Johansen kuoli 1930 ja jonkin ajan kuluttua Hans Johansen nimitettiin hänen tilalleen Tomskin yliopiston eläintieteen professoriksi. Hän koulutti ryhmän lintutieteen opiskelijoita, ja lähetti heidät kartoittamaan läntisen Siperian tutkimattomia seutuja. Hän kävi itse Salairin alueella 1934 ja Kuznetsk Alataun alueella keväällä 1937.

Johansenin siperialaisten lintujen kokoelma oli paisunut 4&nbsp;500 näytteeseen. Kokoelmassa oli hänen itsensä keräämien näytteiden lisäksi opiskelijoiden, Hermann Johansenin ja muiden keräämiä näytteitä. Hän kävi tutkimassa myös Neuvostoliiton tiedeakatemian lintukokoelmia Pietarissa.

Lokakuussa 1937 Johansenin oli poistuttava Venäjältä, kuten lähes kaikkien ulkomaalaisten. Hän sai työpaikan Kööpenhaminan yliopiston eläinmuseosta ja johti museon rengastustoimintaa 1943–1960. Hän osti mökin Læsøn saarelta, jonka karu maisema toi hänen mieleensä Siperian. Myöhemmin hän lahjoitti mökin Kööpenhaminan yliopistolle, ja siitä tehtiin kenttälaboratorio.

Hans Johansen kirjoitti laajan tutkielman Länsi-Siperian eläimistöstä, joka julkaistiin Journal für Ornithologiessa vuosina 1943–1961 nimellä *Die Vogelfauna Westsibiriens*. Hans Johansen nimesi nokkavarpusen alalajin *schulpini* 1944.

## Lähteet
Halonginlahti

**Halonginlahti** (,  tai *Halong Bay*) on merenlahti Tonkininlahdessa Vietnamin koillisosassa, Quảng Ninhin maakunnassa.

Lahdessa on kalkkikivestä yli 20 miljoonan vuoden kuluessa muodostunut karstimaa, joka on nykypäivänä yli tuhannen saaren luolarikas saaristo. Useat saaret ovat hyvin jyrkkärantaisia ja korkeutta on jopa 50–200 metriä:

Lahdessa elää 60 kotoperäistä eläinlajia ja ainakin 14 kotoperäistä kasvilajia. Alue on yksi Vietnamin suosituimmista matkailukohteista. Osa lahdesta on ollut Unescon maailmanperintökohdetta jo vuodesta 1994. Lahden pinta-ala on 1&nbsp;553 neliökilometriä, ja siitä 434 neliökilometriä (27,9&nbsp;%) kuuluu maailmanperintökohteeseen. 

Lahden alueella on useita erilaisia biotooppeja, kuten trooppista sademetsää, mangrovemetsää, koralliriuttoja, vuorovesitasankoja, meriruohoniittyjä ja luolia. Monet alueen kasvilajit ovat sopeutuneet elämään kalkkipitoisessa maassa. Trooppista metsää kasvaa suurimmilla saarilla, ja siellä elää apinoita (reesusmakaki ja jaavanmakaki) ja antilooppeja.

Puolet lahden suurimmasta, Cát Bà -nimisestä saaresta on suojeltu Cát Bàn kansallispuistoksi.

Tiedosto:Tuần Châu.jpg|Tuần Châun saari
Hạ Long Bay.jpg
Sailing in Ha Long Bay 2, Vietnam.jpg
Vietnam, Ha Long Bay, Solitude.jpg
Ha Long Bay, Vietnam, Rock formations.jpg
Vietnam, Ha Long Bay, Trail from the ship.jpg


## Lähteet

## Aiheesta muualla

* Halong Bay virallinen kotisivu 
* Ha Long - Bay of the Descending Dragon  Vietscape
Hermann Johansen

**Hermann Eduardovitš Johansen** (, 1866–1930) oli venäläinen biologi ja lintutieteilijä.

Johansen valmistui eläintieteilijäksi Tarton yliopistosta 1889. Hän muutti Tomskiin 1893, missä opetti saksaa, lääketiedettä ja luonnonhistoriaa Aleksejevin koulussa. Vuodesta 1899 alkaen hän opetti eläintiedettä ja vertailevaa anatomiaa Tomskin yliopistossa. 1918 hänet nimitettiin yliopiston eläintieteen professoriksi, missä virassa hän toimi kuolemaansa saakka. Hans Johansen, joka ei ollut hänelle sukua, peri hänen virkansa myöhemmin.

Hermann Johansen kartoitti laajalti Länsi-Siperian faunaa, eritoten linnustoa. Huomattavaa osaa hänen lintukokoelmastaan säilytetään Kööpenhaminan yliopistossa, minne ne hankki Hans Johansen. Hermann Johansen nimesi harmaasirkun alalajin *buturlini* 1907.

Hermann Johansenilla oli kaksi poikaa, joista vanhemman, Wolfgang Johansenin, surmasi venäläinen sotilas ensimmäisessä maailmansodassa. Nuoremmasta Bodo Johansenista tuli eläintieteilijä.

## Lähteet
* C.S. Roselaar 2003: ''An inventory of major European bird collections''. Bull. B.O.C. 2003 123A  

### Viitteet
Wanna Be Startin’ Somethin’

**Wanna Be Startin’ Somethin’** on yhdysvaltalaisen laulajan Michael Jacksonin neljäs vuoden 1982 albumilta *[[Thriller]]* julkaistu single. Se julkaistiin toukokuussa 1983.

## Kappaleet

### Yhdysvaltojen versio
# ”Wanna Be Startin’ Somethin’”
# ”Wanna Be Startin’ Somethin’” (instrumentaali)

### Britannian versio
# ”Wanna Be Startin’ Somethin’” (albumiversio)
# ”Rock with You” (live The Jackson 5:n kanssa)

## Wanna Be Startin’ Somethin’ 2008

**Wanna Be Startin’ Somethin’ 2008** on alkuperäisen kappaleen uudelleenmiksattu ja -äänitetty versio, joka julkaistiin albumin ''Thriller 25'' toisena singlenä 23. tammikuuta 2008. Kappaleessa on mukana senegalilais-yhdysvaltalainen artisti Akon. Kappale jäi Jacksonin viimeiseksi hänen elinaikanaan julkaistuksi singleksi. Se menestyi listoilla hyvin ja sai kehuja kriitikoilta.

## Lähteet
Väkivallaton vuorovaikutus

**Väkivallaton vuorovaikutus** (*Nonviolent communication, NVC*) on Marshall Rosenbergin kehittämä vuorovaikutusmenetelmä, jolla pyritään selkeyttämään kuuntelemista ja puhumista. Sitä käytetään erityisesti kriittisissä tilanteissa, joissa ihmisten välistä kommunikaatiota on poikkeuksellisen vaikeaa saada toimimaan.

NVC:n keskeiset osat ovat
* *Havainto* Kuinka havainnot erotetaan tulkinnoista niin, ettei ajauduta tunteidensa vietäväksi.
* *Tunne* Tunne on hetkeen sidottu viesti, tie itse asiaan: tarpeisiin.
* *Tarve* Jokainen on omien tarpeidensa paras asiantuntija. Keneltä siis kysyt mitä tarvitset?
* *Pyyntö* Pyynnön esittäminen tekojen kielellä (mitä toinen voisi täsmällisesti tehdä juuri nyt ja tässä hetkessä?)

## Tutkimustulokset

NVC:stä ei ole tehty vielä merkittävää analyyttistä pitkittäistutkimusta. Suurin osa NVC:n tehon näytöstä perustuu kokemuksiin ja havaintoihin satunnaisesti tehdyissä kokeissa, tai teoreettiseen tukeen.

2011 vuoteen mennessä kuusi Pro gradu -tutkielmaa ja väitöskirjaa on tiettävästi testannut NVC-mallia maksimissaan 108 otoskoolla, ja yleisesti todennut mallin tehokkaaksi

Alan Rofls, joka oli perustamassa CNVC:tä (Center for Nonviolent Communication) selittää akateemisen kirjallisuuden vähyyttä seuraavasti:

Käytännössä kaikilla konfliktinratkaisumalleilla on akateeminen tausta, ja täten niillä on oppilaiden suorittamaa empiiristä tutkimusta arvioimassa niiden tehokkuutta. NVC:llä taas on erityinen alkuperä. Marshall Rosenberg, Kliinisen psykologian FT, tulee täysipäiväiseltä yksityiseltä puolelta kliinisessä psykologiassa ja konsultaatiossa, eli ei akateemisesta virasta. Hänen luomuksensa NVC on täysin ruohonjuuritason organisaatio jolla ei aluksi ollut perustaa eikä rahoitusta. Se on 100% rahoitettu harjoituksilla, joita on tarjottu julkisilla työpajoilla ympäri maailmaa... Empiirinen data on nyt hitaasti tulossa, kun itsenäiset tutkijat löytävät oman rahoituksensa suorittaa ja julkaista empiirisiä vertaisarvioituja tutkimuksia.

## Lähteet

## Aiheesta muualla
*NVC-kouluttaja Leena Maija Hurmeen haastattelu, Vantaan Lauri
Sunit

**Sunit** eli kääpiöantiloopit (*Neotragus*) on gasellien alaheimoon (Antilopinae) kuuluva sorkkaeläinsuku, johon kuuluu kolme afrikkalaista lajia. Ne ovat solakoita ja hentoja ja antiloopeista kaikkein pienimpiä. Sunit ovat punagasellien läheisiä sukulaisia, mutta ovat pienempiä, eivätkä niiden sarvet osoita ylöspäin vaan taaksepäin. Vain uroksilla on sarvet. Naamarauhaset ovat silmien etupuolella. Molemmilla suvuilla on sorkkien välissä rauhanen, joka kuitenkin punagaselleilla avautuu pitkänä halkeamana, suneilla pieninä huokosina. Polvien karvatupsut puuttuvat, ja sivuvarpaat ovat pienet tai puuttuvat kokonaan.

Suneja tavataan Afrikassa. Elintavoista tiedetään vain vähän. Ne ovat arkoja ja piilottelevia. Lisäksi niiden väritys sulautuu hyvin ympäristöön. Ne kaikki elävät tiheiköissä. Sunin elinympäristöä ovat mantereen itäisten savannien pensastiheiköt, muilla lajeilla kosteat trooppiset metsät.

## Lähteet
Leo Joseph

**Leo Joseph** (s. 22. lokakuuta 1958 Adelaide) on australialainen lintujen evoluutioon perehtynyt lintutieteilijä.

Joseph on Australian National Wildlife Collectionin päällikkö ja tutkimusjohtaja ja ANWC Foundationin hallituksen jäsen. Josephin mielenkiinnon kohteena on lintujen evoluutiobiologia, erityisesti systematiikka, Australian ja neotrooppisen alueen linnuston ekologia ja eliömaantiede, fylogenia ja suojelu. Hän tutkii Australian yleisimpiä lintulajeja, etenkin smaragdikäkiä (*Chrysococcyx*).

Joseph valmistui Adelaiden yliopistosta 1979, ja väitteli filosofian tohtoriksi Queenslandin yliopistosta 1994. Hänen väitöskirjansa käsitteli Itä-Australian sademetsien lintujen evoluutota ja monimuotoisuutta molekulaarisella tasolla (*A molecular approach to species diversity and evolution in eastern Australian rainforest birds*). Joseph teki väitöksen jälkeen tutkimusta Unversidad de la Republicassa Uruguayssa vuosina 1994–1997, tutkimus käsitteli eteläamerikkalaisten rantalintujen fylogeniaa, muuttokäyttäytymistä ja yhteisön rakennetta (*Phylogeny, evolution of migration and population structure in South American migratory shorebirds*). Tämän jälkeen hän toimi Philadelphian luonnontieteiden akatemian lintuosaston johtajana Yhdysvalloissa seitsemän vuotta, kunnes palasi Australiaan 2005.

## Lähteet

*CSIRO
Adenokarsinooma

**Adenokarsinooma** on rauhasepiteelistä lähtenyt syöpä. Esimerkiksi paksu- ja peräsuolen syövistä 90–95 % on adenokarsinoomia. Myös keuhkosyöpä voi olla adenokarsinooma; kyseessä on tällöin eräs ei-pienisoluisen keuhkosyövän muoto. Potilailla, jotka eivät koskaan ole tupakoineet, on adenokarsinooma pääasiallinen keuhkosyöpätyyppi. Näiden lisäksi esimerkiksi eturauhassyöpä on tavallisesti adenokarsinooma.

## Katso myös
* Adenooma

## Lähteet

## Aiheesta muualla
Fanconin oireyhtymä

**Fanconin oireyhtymä** on proksimaalisen tubuluksen toiminnan häiriö. Siitä kärsivällä tietyt aineet, kuten aminohapot, glukoosi ja fosfaatti siirtyvät verenkierron sijasta virtsaan. Lapsilla häiriön tavallisin aiheuttaja on kystinoosi. Aikuisilla häiriö voi johtua esimerkiksi tietyistä lääkkeistä tai eräistä sairauksista, kuten multippelimyeloomasta. 

Fanconin oireyhtymä voi johtaa monenlaisiin ongelmiin. Tyypillisiin taudin oireisiin lukeutuu polyuria, joka voi johtaa dehydraatioon.

## Lähteet
Maffuccin oireyhtymä

**Maffuccin oireyhtymä** on sairaus, josta kärsivällä esiintyy enkondroomien (Ollierin taudin) lisäksi hemangioomia iholla ja sisäelimissä. Kyseessä on sporadinen tauti. Noin 160 tapausta on kuvattu englanninkielisessä kirjallisuudessa. Taudin aiheuttamat muutokset havaitaan yleensä ensimmäistä kertaa potilaan ollessa 4–5-vuotias. Maffucci kuvasi oireyhtymän ensimmäisenä vuonna 1881.

Noin 30 %:ssa tapauksista on ilmennyt pahanlaatuinen muutos. Kondrosarkooma on ollut maligniteeteista tavanomaisin.

## Lähteet
Lyckselen rautatieasema

**Lyckeselen rautatiasema** (,, ) on rautatieliikennepaikka Lyckselen kunnan keskustaajamassa, Ruotsin rataverkkoon kuuluvalla poikkirataosalla .

Liikennepaikka avattiin yleiselle liikenteelle 16. joulukuuta 1924, kun rataosuus Hällnäsistä Lyckseleen avattiin liikenteelle. Samana vuonna Lyckseleen rakennettiin puinen, puolitoistakerroksinen asemarakennus. Liikennepaikka toimi pääteasemana 1. joulukuuta 1930 saakka, jolloin rataosuus Lycksele–Åskilje–Storuman avattiin yleiselle liikenteelle.

Henkilöliikenne välillä Storuman–Lycksele lakkautettiin 9. kesäkuuta 1992, ja kolme vuotta myöhemmin henkilöliikenne päättyi myös välillä Hällnäs–Lycksele. Henkilöliikenteen viimeisenä vuonna henkilöliikenteestä vastasi Länstrafiken i Västerbotten.

Lycksele on suurin paikkakunta rataosan varrella, ja siellä kuormataan suurin osa rataosan liikenteestä. Lycksele on myös rataosan ainoa varsinainen väliasema, muut rataosan väliliikennepaikat on luokiteltu linjavaihteiksi.

## Lähteet
Paul Erdmann Isert

**Paul Erdmann Isert** (1756 Angermünde, Brandenburg – 21. tammikuuta 1789 Ghana) oli saksalaissyntyinen luonnontieteilijä.

Isert opiskeli Tanskassa. Hän sai komennuksen johtavaksi kirurgiksi Christiansborgiin Tanskan hallitsemalle alueelle Kultarannikkoa nykyisessä Ghanassa, jonne hän saapui marraskuussa 1783. Hän poistui maasta 1786 suuttuneena Ašantin kuninkaan Osei Kwamen käytöksestä ja pestautui lääkäriksi orjia kuljettaneeseen laivaan, jolla hän saapui Länsi-Intiaan. Hän kävi useilla Länsi-Intian saarilla ja yritti myöhemmin vaikuttaa Tanskan ja Ruotsin harjoittamaan orjakauppaan. Isert palasi Christiansborgiin marraskuussa 1788 mukanaan nuori vaimonsa. Hän kuoli jo tammikuussa 1789 ja vaimo kuukautta myöhemmin. Heidän vastasyntynyt tyttärensä kuoli kolme viikkoa äitinsä jälkeen.

Isertin maine perustuu hänen teokseensa *Reise nach Guinea und den Caribäischen Inseln in Columbia* (Kööpenhamina 1788). Teos käännettiin ensin tanskaksi, sitten hollanniksi ja ranskaksi.

Isert nimesi kaksi uutta lintulajia, guineanviolettiturakon (*Musophaga violacea*) ja punaperäpiispan (*Euplectes franciscanus*).

## Teos
* 
;Ranskankielinen käännös
* 

## Lähteet

*Zoonomen/Isert 

### Viitteet
Ollierin tauti

**Ollierin tauti** eli **enkondromatoosi** on sairaus, josta kärsivällä esiintyy useita enkondroomia. Arviolta yksi ihminen 100&nbsp;000:sta sairastaa sitä. Häiriö on yleensä sporadinen. Siihen liittyy pahanlaatuisten muutosten vaara; enkondroomista voi kehittyä kondrosarkoomia. Maffuccin oireyhtymää sairastavilla esiintyy enkondroomien lisäksi hemangioomia.

## Lähteet
Kimmo Jylhämö

**Kimmo Jylhämö** on suomalainen toimittaja, joka käsittelee kirjoituksissaan filosofisia ja poliittisia aiheita. Vuodesta 2015 hän on työskennellyt Vastapainon toimitusjohtajana. Jylhämö toimi *[[Voima (lehti)|Voima]]*-lehden päätoimittajana vuosina 2004–2014.

Jylhämö toimi Kulttuuri-, mielipide- ja tiedelehtien liitto Kultti ry:n toiminnanjohtajana 1999–2004. Hän on filosofisen niin & näin -aikakauslehden perustajajäseniä ja toimi lehden toimittajana ja AD:nä vuoteen 2008.

Jylhämö on tarkastellut filosofisissa julkaisuissaan muun muassa Slavoj Žižekin filosofiaa ja julkaissut Žižekin poliittista filosofiaa käsittelevän haastattelukirjan yhdessä puolisonsa Hanna Kuuselan kanssa.

## Julkaisuja
* 
* 
* 

## Lähteet

## Aiheesta muualla
* Jylhämön kirjoituksia niin & näin -lehdessä
Kondrosarkooma

**Kondrosarkooma** on pahanlaatuinen luukasvain. Tyypillisesti hitaasti kasvava syöpä on vastustuskykyinen sädehoidolle ja solunsalpaajille. Tästä syystä sen hoitona käytetään laajaa kirurgista poistoa. Useimmiten tautia tavataan yli 40-vuotiailla. Kipu on sen tyypillinen oire, ja siihen saattaa liittyä paikallinen turvotus. Kyseessä on toiseksi yleisin luusyöpä. Se kattaa noin neljänneksen tapauksista.

Ollierin taudista kärsivät ovat vaarassa sairastua kondrosarkoomaan, joka voi kehittyä enkondroomasta. Maffuccin oireyhtymässä, josta kärsivillä esiintyy enkondroomien lisäksi hemangioomia, on pahanlaatuinen muutos ilmennyt noin 30 %:ssa tapauksista. Kondrosarkooma on ollut tavallisin maligniteetti.

## Lähteet
Meselefors

**Meselefors** on pientaajama () Vilhelminan kunnassa Ruotsissa. Vuonna 2005 sen asukasluku oli 67 ja pinta-ala 15 hehtaaria. Vuonna 2010 asukkaita oli 58.

Kylä sijaitsee Ångermanjoen rannalla noin 25 kilometrin päässä kunnan keskustaajamasta etelään, eurooppatien 45, maantien 90 sekä -rautatien varrella. Kylässä sijaitsee kaksi rautatieliikennepaikkaa: Ångermanjoen itärannalla sijaitseva Meseleforsin rautatieasema sekä joen länsirannalla sijaitseva Meseleforsin leirintäalueen seisake. Kesäisin liikennöivät henkilöjunat pysähtyvät asemilla tarvittaessa.

## Lähteet
Haapasaaren kirkko

**Haapasaaren kirkko** on puukirkko Kotkan ulkosaaristossa Haapasaaressa. Kirkko rakennettiin vuosina 1858–1859 Intendentinkonttorin suunnitelmien mukaan. Rakennusmestarina toimi Jeremias Laavu. Haapasaaren kirkko sijaitsee paikalla, jossa on ollut jo aikaisemmin rukoushuone. Rakennus kuuluu Kotka–Kymin seurakunnan tiloihin ja on käytössä ainoastaan kesäisin.

Haapasaaren kirkko on päätytornillinen pitkäkirkko, jossa torni sijaitsee sisäänkäynnin yllä. Kirkkosali on yksilaivainen ja sitä kattaa puuholvaus. Istumapaikkoja on noin 250. Alttaritaulun "Jeesus ja lapsi" on maalannut Frans Lehtinen. Kirkossa on puusta veistetty krusifiksi, joka on luultavasti peräisin vanhasta rukoushuoneesta. Kirkon kellotapulissa on kaksi kelloa, joista pienempi on saatu 1870 Haapasaaren lähellä haaksirikkoutuneesta Jenny-nimisestä purjelaivasta.

## Kuvia

Haapasaari church, interior.jpg|Kirkko sisältä
Haapasaari Church, votive ship.jpg|Kirkkolaiva
Haapasaaren kirkko 1.jpg|Kirkko länsipäädystä kuvattuna


## Lähteet

*Kotka-Kymin seurakuntayhtymä – Haapasaaren kirkko 
*Kotkan kaupunki
*Museovirasto – Rekisteriportaali 
*Museovirasto 

## Aiheesta muualla
Enkondrooma

**Enkondrooma** on luun sisäinen rustokasvain, joka on saanut alkunsa luun kasvulevystä. Se on hyvänlaatuinen; pahanlaatuinen muutos ilmenee alle prosentissa tapauksista. Ollierin tautiin ja Maffuccin oireyhtymään, joista kärsivillä on useita enkondroomia, kuitenkin liittyy kumpaankin 30 prosentin malignisoitumisvaara.

Enkondroomista 35 prosenttia esiintyy kädessä. Putkiluun enkondroomat ovat yleensä oireettomia ja tulevat löydetyiksi sattumalta.

## Lähteet
Pientä säätöä

**Pientä säätöä** *(It's Complicated)* on vuonna 2009 ensi-iltansa saanut Nancy Meyersin ohjaama ja käsikirjoittama yhdysvaltalainen romanttinen komediaelokuva. Sen pääosissa ovat Meryl Streep, Steve Martin ja Alec Baldwin.

## Näyttelijät

## Vastaanotto
Tv-Nytissä neljä kriitikkoa antoi elokuvalle tähtiä keskiarvolla 2,0.

## Lähteet

## Aiheesta muualla
* 
* ''Pientä säätöä'' Box Office Mojossa 
* ''Pientä säätöä'' Rotten Tomatoesissa 
* ''Pientä säätöä'' Metacriticissä
Vilhelminan rautatieasema

**Vilhelminan rautatieasema** (, ) on rautatieliikennepaikka Vilhelminan kunnassa Ruotsin rataverkkoon kuuluvalla rataosalla  eli Inlandsbanan-rautatien pohjoisella osalla.

Liikennepaikka avattiin yleiselle liikenteelle 16. helmikuuta 1918, kun rataosuus Volgsjön–Vilhelmina valmistui. Yleisen liikenteen osalta Vilhelmina toimi pääteliikennepaikkana viiden vuoden ajan, kunnes 15. marraskuuta 1923 rataosuus Vilhelminasta pohjoiseen Storumaniin avattiin yleiselle liikenteelle.

Vilhelminan puinen puolitoistakerroksinen asemarakennus on rakennettu vuosina 1917–1918, ja se on modernisoitu odotussalin ja toimiston osalta vuonna 1947.

## Lähteet
Birt–Hogg–Dubén oireyhtymä

**Birt–Hogg–Dubén oireyhtymä** on FLCN-geenin mutaatioiden aiheuttama sairaus. Siitä kärsiville kehittyy lukuisia hyvänlaatuisia ihokasvaimia. Myös keuhkoihin voi ilmaantua kystia. Tautiin liittyy lisäksi ilmarinnan vaara. Autosomissa dominantisti periytyvää oireistoa on raportoitu esiintyneen yli kuudessakymmenessä suvussa.

Sairaus kuvattiin alun perin vuonna 1977. Munuaiskarsinoomia on raportoitu esiintyneen sen yhteydessä.

## Lähteet
AJR

Lyhenne **AJR** voi tarkoittaa seuraavia:

* 
* Arvidsjaurin lentoasema, IATA-koodi AJR, lentoasema Ruotsissa
* American Journalism Review, yhdysvaltalainen journalismia käsittelevä lehti
* Artemus-Jellico Railroad , yhdysvaltalainen rautatieyhtiö.
Abborrträsk (Arvidsjaur)

**Abborrträsk** on pientaajama () Arvidsjaurin kunnassa Norrbottenin läänissä Ruotsissa. Vuonna 2010 sen väkiluku oli 129 asukasta, ja pinta-ala 71 hehtaaria.

Abborrträskin kylä on perustettu vuonna 1610, ja se sijaitsee Abborrträsket-nimisen järven ympärillä, -rautatien ja maantien 95 varrella noin 20 kilometriä kaakkoon kunnan keskustaajamasta Arvidsjaurista.

## Lähteet

## Aiheesta muualla
*Abborrtrask.se
Mittnabotåget

**Mittnabotåget** on paikallisjuna, joka liikennöi Norjan Trondheimin ja Ruotsin Sundsvallin välillä. Junia liikennöi Ruotsissa Mittbanalla Transdev, ja Norjassa Meråkerbanalla kulkevaa rajan ylittävää Trondheim–Östersund-vuoroa liikennöi Vy.

Sundsvallin ja Östersundin välillä junakalustona käytetään Regina-sähkömoottorijunia, Norjan puolella liikennöidään BM92-dieselmoottorijunilla, sillä Norjan puoleinen osuus on sähköistämätön. Trondheimin ja Östersundin välillä liikennöi kaksi junaparia päivässä. Sekä Östersundissa että Sundsvallissa junilta on yhteys sekä Gävlen että Tukholman suuntiin joko paikallisjunilla tai X2000-suurnopeusjunilla.

Junavuorot saavat osan rahoituksestaan Euroopan unionilta.

## Aiheesta muualla
* Veolia Transport: Mittnabotåget
Iván Alonso

**Iván Daniel Alonso Vallejo** (s. 10. huhtikuuta 1979 Montevideo) on uruguaylainen jalkapalloilija, pelipaikaltaan hyökkääjä. Hän pelasi vuonna 2017 päättyneellä urallaan kotimaansa lisäksi 11 vuotta Espanjassa sekä vuoden Meksikossa ja runsaan vuoden Argentiinassa.

## Ura
Alonso aloitti ammattilaisuransa River Plate Montevideosta. Kahden kauden jälkeen hän siirtyi espanjalaiseen Deportivo Alavésiin. Ensimmäisellä kaudellaan 2000–2001 hän teki kahdeksan maalia pääsarjassa, ollen joukkueen tärkeimpiä hyökkääviä pelaajia. Hän onnistui myös maalinteossa Uefa-cupin loppuottelussa Liverpoolia vastaan.

Kauden 2003–2004 jälkeen Alonso siirtyi samalla sarjatasolla pelanneeseen Real Murciaan. Uudessa joukkueessaan hän onnistui tekemään 11 maalia avauskaudellaan. Hän nousi nopeasti joukkueen avauskokoonpanopelaajaksi ja teki muun muassa kaudella 2006–2007 40 ottelussa 14 maalia. Kauden jälkeen Murcia nousi pääsarjaan kolmen vuoden tauon jälkeen.

Seuraavalla kaudella 2007–2008 Alonso oli niin ikään joukkueensa paras maalintekijä 10 osumallaan. Tästä huolimatta joukkue putosi kuitenkin takaisin Segunda Divisióniin kauden päätteeksi. Tammikuussa 2009 hän siirtyi Espanyoliin 2,4 miljoonan euron siirtosummalla ja 2½-vuotisella sopimuksella.

Joukkue kärsi muutamista loukkaantumisista muun muassa Raúl Tamudo oli sivussa. Näin Alonsolle aukesi tilaisuus, jonka hän käytti tekemällä kaksi maalia 23. maaliskuuta 2009 ottelussa Almeríaa vastaan. Hyvän loppukirinsä ansiosta Espanyol säilytti sarjapaikkansa kauden päätteeksi.

Vuosina 2013–2015 Alonso pelasi Uruguayssa Nacionalin joukkueessa. Hän päätti uransa argentiinalaisseura River Platessa.

## Lähteet

## Aiheesta muualla
* Esittely Espanyolin virallisella sivustolla
Brunflon rautatieasema

**Brunflon rautatieasema** (, ) on rautatieliikennepaikka Brunflon taajamassa Östersundin kunnassa Ruotsin rataverkkoon kuuluvalla rataosalla . Brunflo on risteysasema, jossa Inlandsbanan-radan keskimmäinen osuus  haarautuu Mittbanasta.

Brunflon kaksikerroksisen puisen asemarakennuksen on suunnitellut Folke Zettervall, ja se on rakennettu vuosina 1915–1916. Rakennus on järjestyksessään toinen asemarakennus. Se korvasi vuonna 1879 rakennetun alkuperäisen asemarakennuksen, josta tuli asuintalo.

Asemarakennuksen vierellä sijaitsee kaksikerroksinen puurakenteinen asetinlaitetorni, jonka yläkerrassa on museoituna kankiasetinlaite. Sekä asetinlaitetorni että asemarakennus ovat suojelukohteita. Asetinlaitetornissa toimii rautatiemuseo, jota ylläpitää rautatiemuseoyhdistys Järnvägsmuseiföreningen Jämtland.

## Lähteet

## Aiheesta muualla
* Järnvägsmuseiföreningen Jämtland
Vanhankylänmaa

**Vanhankylänmaa** on saari Suomenlahdessa Kotkan ulkosaaristossa. Saarella sijaitsee haapasaarelaisten hautausmaa ja se kuului Haapasaaren kuntaan vuosina 1913–1973. Vanhankylänmaassa on ollut jo keskiajalla asutusta Vanhankylänlahden pohjukassa. Asutus siirtyi viimeistään 1700-luvun alussa Haapasaareen. Nykyisin Vanhankylänmaa on Suomen puolustusvoimien käytössä.

## Lähteet
Ruonalan kirkko

**Ruonalan kirkko** on Kotkassa Ruonalan kaupunginosassa sijaitseva entinen kirkkorakennus. Rakennuksesta käytetään nimitystä kirkko, mutta sitä ei ole virallisesti vihitty kirkoksi, vaan rakennus on oikeasti ollut seurakuntakeskus. Rakennus on kaavan vuoksi mahdollista muuttaa asuintaloksi.

Ruonalan kirkko kuului Kotka–Kymin seurakunnan tiloihin, mutta se on sittemmin myyty yksityiselle taholle. Rakennuksen on suunnitellut arkkitehti Lauri Heinänen ja se valmistui vuonna 1963. Seinäverhous on kellertävänruskeaa tiiltä. Julkisivun puolta hallitsevat suuret ikkunat.

Rakennus on joulukuussa 2019 siirtynyt tämän rakennuksen hallinnointia varten perustetun asunto-osakeyhtiön omistukseen.

## Lähteet
Hammerdalin rautatieasema

**Hammerdalin rautatieasema** (, ) oli rautatieliikennepaikka Hammerdalin taajamassa nykyisessä Strömsundin kunnassa Ruotsissa. Liikennepaikka oli Jämtlands Sikåsin rautatieasemalla  -radalta haarautuvan 9,4 kilometrin mittaisen sivuradan pääteliikennepaikka. Asemalta johti raide edelleen Hammerdalin satamaan.

Statens Järnvägar avasi liikennepaikan ja sivurataosuuden yleiselle liikenteelle 1. joulukuuta 1912. Liikennepaikalle valmistui puolitoistakerroksinen puinen asemarakennus vuonna 1917.

Jämtlands Sikåsin ja Hammerdalin välillä oli sekä tavara- että henkilöliikennettä. Henkilöliikenne lakkautettiin kolmeen otteeseen: ensimmäisen kerran 28. toukokuuta 1932, mutta aloitettiin uudelleen 21. toukokuuta 1937. Toisen kerran henkilöliikenne lakkautettiin 1. syyskuuta 1939, mutta se jatkui uudelleen 1. joulukuuta 1943. Lopullisesti henkilöliikenne lakkautettiin 1. marraskuuta 1957. Sivurata ja jäljelle jäänyt vähäinen tavaraliikenne lakkautettiin 1. heinäkuuta 1983, ja rata purettiin viimeistä kilometriä lukuun ottamatta vuonna 1985. 

## Lähteet
Valkovyöpääsky

**Valkovyöpääsky** (*Atticora fasciata*) on Etelä-Amerikassa Amazonasin alueella tavattava pääskyihin kuuluva varpuslintu.

## Koko ja ulkonäkö
Kooltaan valkovyöpääsky on noin 14,5&nbsp;cm. Selästään, siivistään ja päästään valkovyöpääsky on tumman metallinkiiltoisen sininen. Pyrstö on pitkä ja selvästi haarapäinen. Rinta ja vatsa ovat väritykseltään tumman siniset ja rinnassa on leveä valkoinen poikkijuova. Nuoret linnut ovat aikuisia ruskeampia ja niillä on myös valkoinen poikkijuova rinnassa.

## Levinneisyys ja elinympäristö
Valkovyöpääskyä tavataan Andien itäpuolelta Venezuelasta, Kolumbian, Ecuadorin ja Perun itäosista, Bolivian pohjoisosista, Amazonasin alueen Brasiliasta, Guyanasta, Surinamesta ja Ranskan Guyanasta. Lajin elinympäristöä ovat metsät kirkasvetisten jokien ja suurien purojen vierellä. Valkovyöpääskyt liikkuvat usein pieninä ryhminä ja pyydystävät ravintoa vesialueiden pinnan läheisyydestä. Lajin elinympäristöt sijaitsevat yleensä alle 1&nbsp;000 metrin korkeudella meren pinnasta.

## Lähteet
Luettelo Ruotsin rautatieliikennepaikoista

Tämä on **luettelo Ruotsin rautateillä**, sekä valtion että yksityisten omistamilla, sijaitsevista **liikennepaikoista**.
Guy Mountfort

**Guy Reginald Mountfort** (4. joulukuuta 1905 Lontoo – 23. huhtikuuta 2003 Bournemouth, Dorset) oli englantilainen lintutieteilijä, sotilas, liikemies ja luonnonsuojelija.

Guy Mountfortin isä oli tunnettu muotokuvamaalari Arnold Mountfort. Guy lopetti koulunkäynnin 16-vuotiaana ja teki sekalaisia töitä, kuten pesi pulloja laboratoriossa ja kauppasi kirjoituskoneita. Sitten hän pääsi Douglas Motorcycle Companyn ilmoitussihteeriksi. Täällä hän tapasi tulevan puolisonsa Joan Hartleyn, jonka kanssa hän sitten eli avioliitossa 71 vuotta. Heille syntyi kaksi tytärtä.

Toisessa maailmansodassa Mountfort palveli Honourable Artillery Companyssa, jossa hän esimerkillisten johtajaominaisuuksiensa avulla yleni kolmessa vuodessa everstiluutnantiksi. 1947 Mountfort meni töihin lontoolaiseen mainostoimistoon Mather & Crowther, missä hänestä tuli yhtiön johtaja, ja myöhemmin, yhtiön laajennuttua ja muutettua nimensä Ogilvy & Matheriksi, sen Lontoon toimiston toimitusjohtaja. Hän jäi eläkkeelle 1966.

Mountfort oli intohimoinen lintujen ja luonnon tarkkailija. Hän oli British Ornithologists' Unionin kunniasihteeri 1952–1962 ja yhdistyksen puheenjohtaja 1970–1975. Vuonna 1954 julkaistu *A Field Guide to the Birds of Britain and Europe* on lintujen määrittämisen kenttäoppaiden klassikko ja alansa myydyin teos. Mounfort kirjoitti kirjan tekstin, yhdysvaltalainen Roger Tory Peterson maalasi kuvataulut ja Philip Hollom esiintymiskartat. Kirjasta on otettu lukuisia uusintapainoksia. Muita Mounfortin kirjoja ovat *The Hawfinch* (1957), *Portrait of a Wilderness* (1958), *Portrait of a River* (1962), *Portrait of a Desert* (1965), *So Small a World* (1974), *Tigers* (1973), *Back from the Brink* (1977) ja *Saving the Tiger* (1981).

Mounfort oli perustamassa World Wildlife Fundia vuonna 1961. Säätiössä hän toimi aktiivisesti ja oli sen varapuheenjohtajana 1978–2003. Hän organisoi useita merkittäviä tempauksia, ja oli mukana muun muassa Jordanian luonnonsäästiöiden ja Espanjan Coto Doñanan kansallispuiston perustamisessa, sekä intiantiikerin pelastamisessa.

## Lähteet
*Muistokirjoitus (''The Independent'' 2.5.2003)
Kuusankosken kirkko

**Kuusankosken kirkko** on kirkko Kouvolassa entisen Kuusankosken kaupungin alueella. Kirkon on suunnitellut Armas Lindgren ja se valmistui vuonna 1929. Rakennus kuuluu Kouvolan seurakuntayhtymäään kuuluvan Kuusankosken seurakunnan tiloihin.

Kuusankosken kirkko on saanut vaikutteita eri aikakausien rakennustyyleistä. Istumapaikkoja on 1250. Alttaritaulun "Jeesus Getsemanessa" on maalannut Alvar Cawén. Sivuikkunoiden lasimaalaukset on tehnyt Antti Salmenlinna. Kastekappelin kastemaljan on suunnitellut Gunnar Finne. Kirkon urut ovat 45-äänikertaiset.

## Kuvia

Kuusankoski church.jpg|Kuusankosken kirkko syyskuussa 2011
Kuusankoski church, altar.JPG|Kirkon alttari
Kuusankoski church, nave.JPG|Kirkko sisältä
Kuusankosken kirkko 001.jpg|Kuusankosken kirkko iltavalaistuksessa talvella 2020
Kuusankosken kirkon urut 3.jpg|Kuusankosken kirkon urkujen soittopöytä


## Lähteet
*Kouvolan Seurakuntayhtymä – Kuusankosken kirkko

## Aiheesta muualla
*
NBA-kausi 1959–1960

**NBA-kausi 1959–1960** oli NBA-liigan 14. kausi. Runkosarja käynnistyi 17. lokakuuta 1959 ja päättyi 10. maaliskuuta 1960. Boston Celtics uusi edelliskauden mestaruutensa voitettuaan St. Louis Hawksin 9. huhtikuuta päättyneessä finaalisarjassa otteluvoitoin 4–3.

## Tapahtumia

*  pelattiin Philadelphiassa ja idän joukkue voitti sen lukemin 125–115. Ottelun parhaana pelaajana palkittiin Philadelphia Warriorsin tulokaspelaaja Wilt Chamberlain.
* Lakers pelasi viimeisen kautensa Minneapolisissa. Seuraavan kerran Minnesotassa pelattiin NBA-otteluita kaudella 1989–1990, kun Minnesota Timberwolves liittyi liigaan.
* Runkosarjan ottelumäärää nostettiin 72:sta 75:een.

## Runkosarja

V=voitot, H=häviöt, V%=voittoprosentti

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Wilt Chamberlain, Philadelphia Warriors
* **Vuoden tulokas:** Wilt Chamberlain, Philadelphia Warriors

## Aiheesta muualla
Morgan Rose

**Morgan Rose** (s. 13. joulukuuta 1968) on atlantalainen heavy-muusikko, joka on tullut tunnetuksi heavy metal -yhtye Sevendustin rumpalina. 

Rose muutti 24-vuotiaana Atlantaan Yhdysvaltoihin, missä hän tutustui Vinnie Hornsbyyn, jonka kanssa he perustivat yhdessä vuoden 1992 lopulla Sevendustin.

## Soittimet ja välineet
***[[Pearl Drums|Pearl]] Masterworks Series Drums & [[Zildjian]] Cymbals:**
***Drums** — Black Sparkle Finish All shells are 6-ply, 2 Inner Plies Maple/4 Outer Plies Mahogany
**10 × 9" Tom
**12 × 10" Tom
**14 × 14" Floor Tom
**16 × 16" Floor Tom
**20 × 18" Bass Drum
**14 × 5" Snare or 14 × 5" Ultra Cast snare drum
**10 × 6" Snare (additional)
**8 × 6" Concert Tom
**8 × 8" Concert Tom

***Cymbals** — Zildjian 
**14" 14" A Quick Beat Hi-Hats
**22" A Ping Ride Ride
**20" Zz3  Custom Medium Crash
**19" Z Custom Rock Crash
**18" Z Custom Medium Crash
**19" K Custom Hybrid China
**14" K Mini China
**11" K Custom Hybrid Splash
**9" K Custom Hybrid Splash
**9.5" Zil-Bel
**6" Zil-Bel

***Hardware** — Pearl  
**B1000 Boom Cymbal Stand (x9)
**C1000 Straight Cymbal Stand (x2)
**T2000 Double Tom Stand (x2)
**TC1000 Tom/Cymbal Stand (x4)
**H1000 Hi-Hat Stand
**S2000 Snare Stand
**P2002C Double Pedal
**CLH1000 Closed Hi-Hat
**D2000 Throne
**PPS37 perc. holder (x4)

## Lähteet
Jaalan kirkko

**Jaalan kirkko** on Kouvolan Jaalassa, Jaalan kirkonkylällä sijaitseva puukirkko. Kirkon on suunnitellut August Boman ja se valmistui 1878. Rakennus kuuluu Kouvolan seurakuntayhtymän Jaalan kappeliseurakunnan tiloihin.

Jaalan kirkko on länsitornillinen pitkäkirkko, jossa on lyhyet poikkisakarat. Tyyliltään se edustaa lähinnä uusgoottilaista tyylisuuntaa. Kirkon itäpäätyyn on rakennettu vuosien 1935–1936 korjauksessa rapattu seurakuntasali. Istumapaikkoja on noin 600.

Alttaritaulu on vuodelta 1885 ja sen on maalannut Sigfrid Keinänen. Alttaritaulun Vapahtajan mallina on ollut Robert Kajanus. Kirkon ensimmäiset urut olivat Ruthin urkutehtaalta Lahdesta vuodelta 1906. Nykyiset urut ovat 21-äänikertaiset Kangasalan urkutehtaan valmistamat vuodelta 1973.

Kirkon kellotapulissa on kaksi kelloa. Pienempi messinkinen kello on valettu Pietarissa 1878. Suurempi kello on Lokomon valmistama vuodelta 1956.

Kirkon sankarihautausmaan muistomerkin on suunnitellut Jaalassa syntynyt kuvataiteilija Tapani Lemminkäinen

## Lähteet

*Kouvolan Seurakuntayhtymä - Jaalan kirkko ja seurakuntasali 
*Jaalan kappeliseurakunnan toimitilat - Kirkko 

## Aiheesta muualla
Roger Tory Peterson

**Roger Tory Peterson** (28. elokuuta 1908 Jamestown, New York – 28. heinäkuuta 1996 Old Lyme, Connecticut) oli yhdysvaltalainen taidemaalari, lintutieteilijä ja luonnonsuojelija.

Petersonin vanhemmat olivat Charles Peterson, joka oli syntynyt Ruotsissa, ja Henrietta Badar, joka oli syntynyt Saksassa. Hänen puolisonsa oli Barbara Coulter Peterson.

Peterson oli lapsena yksinäinen ja luki paljon kirjoja. Kirja, joka antoi hänen elämälleen suunnan, oli Ernest Thompson Setonin 1903 kirjoittama *[[Kaksi partiopoikaa]]*. Peterson samaistui kirjan päähenkilöön Janiin. Eräs hänen opettajistaan, Blanche Hornbeck, perusti nuorille tarkoitetun luontokerhon Junior Audubon Clubin, joka kokoontui koulun jälkeen. Kerran opettaja antoi lapsille tehtäväksi maalata vesiväreillä jokin lintu Eatonin kirjasta *The Birds of New York State*. Peterson sai väritettäväkseen sinitöyhtönärhen, ja tämän jälkeen hän päätti ruveta lintumaalariksi.

Päätettyään koulunsa Peterson muutti New Yorkiin ja opiskeli maalaustaidetta, minkä jälkeen hän opetti tieteitä ja taiteita Massachusettsissa. Vuonna 1934 hän julkaisi ensimmäisen kirjansa *Guide to the Birds*, joka oli ensimmäinen varsinainen lintujen määrityskirja, ja jonka kahden tuhannen kappaleen painos myytiin loppuun viikossa. Kirjasta otettiin viisi uusintapainosta. Kirjan kustantaja alkoi julkaista *The Peterson Field Guides* -nimistä sarjaa, johon Peterson myös kirjoitti. Sarjassa on julkaistu ainakin 51 osaa.

New Yorkin osavaltion ympäristönsuojeluviraston *Roger Tory Peterson Institute* Jamestownissa on nimetty hänen kunniakseen.

## Muita teoksia
* Peterson, Roger; Guy Mountfort ja Philip Hollom (1954): *A Field Guide to the Birds of Britain and Europe*, Collins. 
* Peterson, Roger & Fisher, James: *The World of Birds* (1964).
* Peterson, R.T. ja E. Chaliff (1973); *A Field Guide to Mexican Birds*, Houghton Mifflin Co., Boston, Massachusetts.

## Lähteet
*Carlson, Douglas 2007: Roger Tory Peterson: A Biography
Derfflinger

**Derfflinger** voi tarkoittaa ainakin seuraavia:
* Georg von Derfflinger, brandenburgilainen sotamarsalkka kolmikymmenvuotisessa sodassa
* Derfflinger-luokka, edellisen mukaan nimetty Saksan keisarillisen laivaston taisteluristeilijäluokka ensimmäisessä maailmansodassa
* SMS Derfflinger, taisteluristeilijä, Derfflinger-luokan esikoisalus
NBA-kausi 1957–1958

**NBA-kausi 1957–1958** oli NBA-liigan 12. kausi. Runkosarja käynnistyi 22. lokakuuta 1957 ja päättyi 12. maaliskuuta 1958. Edelliskauden finalistit kohtasivat jälleen finaaleissa ja St. Louis Hawks oli Boston Celticsiä vahvempi otteluvoitoin 4–2 12. huhtikuuta päättyneessä finaalisarjassa.

## Tapahtumia

* Piston muutti Fort Waynesta Detroitiin.
* Royals muutti Rochesterista Cincinnatiin.
*  pelattiin St. Louisissa ja idän joukkue voitti sen lukemin 130–118. Ottelun parhaana pelaajana palkittiin St. Louis Hawksin Bob Pettit.

## Runkosarja

V=voitot, H=häviöt, V%=voittoprosentti

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Bill Russell, Boston Celtics
* **Vuoden tulokas:** Woody Sauldsberry, Philadelphia Warriors

## Aiheesta muualla
NBA-kausi 1954–1955

**NBA-kausi 1954–1955** oli NBA-liigan 9. kausi. Runkosarja alkoi 30. lokakuuta 1954 ja loppui 14. maaliskuuta 1955. 10. huhtikuuta päättyneiden pudotuspelien jälkeen mestaruutta juhli Syracuse Nationals kaadettuaan Fort Wayne Pistonsin finaalisarjassa otteluvoitoin 4–3.

## Tapahtumia

* Parantaakseen otteluiden hidasta tahtia, NBA otti käyttöön 24 sekunnin hyökkäysajan. Muutos paransi peliä huomattavasti ja pistemäärät nousivat koko liigassa.
* Baltimore Bullets lopetti toimintansa 14 pelatun ottelun jälkeen. Baltimoren ottelut jätettiin huomiotta sarjataulukoissa. Kyseessä oli viimeinen kerta, kun NBA-joukkue lopettaa toimintansa.
* NBA:n otteluohjelmaa muutettiin. Kukin joukkue pelasi 12 kertaa saman divisioonan joukkueita ja 9 kertaa toisen divisioonan joukkueita vastaan, ja kokonaisottelumääräksi tuli näin 72.
*  pelattiin New Yorkissa. Idän joukkue voitti ottelun 100–91 ja sen parhaana pelaajana palkittiin Boston Celticsin Bill Sharman.

## Runkosarja

V=voitot, H=häviöt, V%=voittoprosentti

### Pelaajatilastot

## Pudotuspelit

## Palkitut pelaajat

* **Vuoden tulokas:** Bob Pettit, Milwaukee Hawks